સ્કૂલો બંધાય તે કરતાં મંદિરો વધુ બંધાય છે. મંદિરો સામે વાંધો નથી. દરેક એક મંદિર સાથે એક સ્કૂલ બંધાવી જોઈએ જ. પ્રથમ વડાપ્રધાન પં. નહેરુએ પણ ૬૦ વર્ષ પહેલાં કહેલું કે ભારતમાં ૧૩ લાખ સાધુઓ અને ૩૯ લાખ ભિખારી છે. પણ પછી ૨૦૦૧ની સાલમાં સ્વામી ધર્મબંધુના કહેવા પ્રમાણે ૮૪ લાખ સાધુઓ થયા પણ તેમાં બે ડઝન તો સુપર સાધુઓ છે જે બિલિયોનેર છે. જુન મહિનો આવે એટલે ગરીબ મા-બાપોને તેમનાં પુત્ર-પુત્રીને સ્કૂલમાં એડમિશન માટેની ફીના R ૧૦,૦૦૦થી R ૨૦,૦૦૦ની ફીકર થવા માંડે છે.